Fizo Omar

Wan Hafizol bin Wan Omar (Jawi: وان حفيظاول بن وان عمر; lahir 19 Julai 1985) atau lebih dikenali sebagai Fizo Omar ialah seorang pelakon dan pengacara Malaysia.

Kehidupan awal
Fizo lahir pada 19 Julai 1985 di Kota Bharu, Kelantan dan memiliki Diploma Kejuruteraan Awam, Universiti Teknologi Mara (UiTM) Arau, Perlis. Beliau merupakan anak kedua daripada empat beradik Biodata Fizo Omar, May 7, 2012. serta mempunyai darah campuran Melayu, Siam dan Arab. Ayahnya berketurunan Melayu sementara ibunya berketurunan Siam dan ArabProfil Fizo Omar, liriklagumuzika.com.. Ayahnya Wan Omar Wan Ishak (80 tahun) meninggal dunia di sebuah hospital di Kota Bharu akibat masalah ketumbuhan.

Kerjaya
Sejak dari kecil lagi, Fizo sudah terlibat secara serius bermain bola sepak ke peringkat negeri dengan mewakili Kelantan. Kemudian terpilih juga dalam beberapa kejohanan peringkat umur sehinggalah berjaya mewakili Malaysia bawah 16 tahun dalam Kejohanan Piala Nike yang diadakan di Korea Selatan.

Apabila menyambung pengajian di Universiti Teknologi MARA (UiTM) Arau, dia terpilih juga mewakili Perlis bagi skuad Piala Presiden dan Liga Super.  Ia juga menjadi kenangan manis buat Fizo apabila berjaya memenangi Piala Malaysia pada tahun 2005. Fizo bermain di posisi tengah dan pertahanan. Tamat pengajian, dia beralih angin ke Kuala Lumpur dan mewakili pasukan TNB dan Dewan Bandaraya Kuala Lumpur (DBKL) yang juga merupakan pasukan terakhirnya.

Kemudian dia tidak lagi bermain bola sepak kerana dia secara tidak langsung sudah 
terlibat dalam bidang peragaan dan lakonan. Ini semua adalah kerana seorang rakan dia yang telah menghantar gambarnya ke agensi modeling dan kemudian mendapat banyak tawaran iklan komersil dan beberapa tawaran lakonan. 

Juga dalam masa yang sama, Fizo telah menyertai pencarian Hero Remaja anjuran majalah Remaja terbitan Kumpulan Karangkraf.” Jelas Fizo yang mendapat tempat kedua dalam pertandingan itu. Jelasnya, bukan dia tidak berminat lagi dengan bola sepak, tetapi memandang jauh akan masa hadapan supaya kehidupannya nanti lebih terjamin. 

Tidak menafikan dengan bermain bola sepak boleh hidup mewah tetapi semua itu akan berakhir apabila seseorang pemain itu mendapat kecederaan yang serius dan tidak boleh bermain lagi. Oleh itu, Fizo mengambil keputusan untuk berhenti bermain bola sepak secara serius dan menumpukan kepada bidang seni yang semakin terbuka luas untuknya Fizo Omar Dulu Pemain Bola Sepak, 7 November 2011. .

Rashid Sibir merupakan orang yang pertama yang bertanggungjawab membawa Fizo Omar ke dunia lakonan menerusi drama Elite. Beliau ketika itu pemenang Hero Remaja diberikan kepercayaan untuk membawa watak dalam drama tersebut Fizo Omar Bermula Dengan Loghat Kelantan Pekat , 2 October 2013. .

Bermula dengan perniagaan serunding daging, Fizo Omar, kini giat mengembangkan perniagaannya dengan menjual produk yang berlainan. Sejak beberapa bulan lalu, Fizo tampil memperkenalkan perniagaan penjualan burger menerusi, Hot Burger. Beliau membuka perniagaan ini untuk menarik minat belia menceburi bidang perniagaan. Perniagaan ini turut melibatkan dua rakan kongsinya, Rizal Musa dan Asri Hamid 'Hot Burger': Usaha Fizo bantu belia, 20 Januari 2013. ..

Kehidupan peribadi
Pada 29 Oktober 2013, Fizo telah melamar Mawar Abdul Karim didalam sebuah panggung wayang di Cathay @ e-Curve, Damansara kira-kira jam 12.30 tengahari.Kejutan lamaran itu turut disertai pihak media, kenalan rapat dan ahli keluarga Mawar tanpa pengetahuan Mawar sendiri. Idea lamaran ini dirancang hanya dalam tempoh 3 hari dan nampaknya membuahkan hasil serta mencipta kenangan terindah buat mereka berdua. Fizo Omar Lamar Kekasih Dalam Panggung Wayang, 29 Oktober 2013.

Pada 10 November 2013, Fizo Omar selamat bergelar suami kepada Mawar Abdul Karim dengan sekali lafaz kira-kira jam 9.32 pagi di Country Heights, Kajang. Beliau diijabkabulkan oleh Pegawai Tadbir Agama Daerah Hulu Langat Ustaz Mohd Arif Abdul Samat berwalikan Hakim Pejabat Agama Islam Hulu Langat dengan mas kahwin berjumlah RM506 Sumber: Gambar Kahwin Fizo Omar Dan Mawar 10 November 2013 , melvister.com .. 

Majlis pernikahan ini menyaksikan pihak lelaki memberi tujuh dulang hantaran yang berupa mas kahwin, jam tangan, tas tangan, kasut, cincin berlian putih, motosikal, jongkong emas bertulis “Fizo Love Mawar” seberat 1.011 kilogram Sekitar Gambar Perkahwinan Fizo Omar dan Mawar, 11 September 2013..

Manakala pihak perempuan pula membalas dengan hantaran yang mewakili tas tangan lelaki, jam tangan, kaca mata hitam, kasut, 2 naskah Al-quran, komputer riba, cincin, plat motosikal WWF120, jaket, dan motosikal berkuasa tinggi. Majlis resepsi atau persandingan akan diadakan di Kelantan, Pulau Pinang dan Kuala Lumpur selepas mereka pulang dari berbulan madu di Eropah.

Pada 10 Julai 2019, Fizo dan Mawar bercerai talak satu. Mereka melafazkan di Mahkamah Rendah Syariah Hulu Langat, Bandar Baru Bangi.Ahmad Isyafiq Mat Desa (10 Julai 2019). Fizo, Mawar sah bercerai talak satu  Kosmo!. Dicapai pada 11 Julai 2019.Perceraian bukan pengakhiran - Fizo Omar  Kosmo!. Dicapai pada 11 Julai 2019. Fizo dan Mawar sebelum ini menafikan desas-desus mengenai rumahtangga mereka.Hanisah Selamat (27 Jun 2019). Doakan kami bertemu jalan penyelesaian terbaik - Fizo Omar Berita Harian. Dicapai pada 11 Julai 2019. Pada 2021, Fizo kembali berkahwin dengan wanita Sarawak iaitu Fazeera Nazri Azrai.

Kontroversi

Tuntutan hutang RM 2.5 juta

Pada 13 Disember 2011, Fizo Omar (26 tahun) mendakwa namanya telah disalahguna sebagai penjamin oleh syarikat rakannya berjumlah RM2 juta.Beliau telah meminta khidmat guaman daripada Pengerusi Sukarelawan Peguam (SukaGuam), Datuk Khairul Anwar Rahmat. Fizo Omar pernah menjadi rakan kongsi dan lembaga pengarah syarikat percetakan itu di Damansara pada 2008. Beberapa bulan kemudian dia menarik diri dari syarikat itu.Fizo Omar takut diisytihar muflis

Filemografi

Filem
 Tahun  Tajuk Watak Catatan 2009 Jalang Filem pertama 2010 Andartu Terlampau... 21 Hari Mencari Suami!  Jeremy  2011 Kongsi ASP Shariff2012 7 Petala Cinta Hamka Halim Munan Halim 2013 Minyak Dagu Johan Sembunyi: Amukan Azazil Ahmad  99 Kali Rindu Klate Hello Dr. Shafiq Cinderella Salman2015 Romeo Kota Botak Isyarat Cinta Ariel 2020 Superbike The Movie Aeron

Drama
 Tahun Tajuk Watak Saluran TV Catatan2008 Skuad Elit Tommy Astro Prima Drama pertama  Puteri Salju Dr. Rafik TV3 Gadis Merah Jambu Badri TV9 Spa Q 2 FizTV32009 Bio-Nik Johan La Dolce Amira Arif Suraya Megat Keliwon (Musim 2)  Rahim Episod: "Hantu Geweh" Matahari Mark Cinta Sempurna Najib Astro Oasis2010 Jersi 9 Mokhtar TV9 Bila Musang Berjanggut Putera Ashraf TV3 Kau Laksana Bulan Syafik TV2 Siti Kelembai Moin TV3 Ulek Mayang Putera Mayang Sakti  2011 Mistik Alam Hitam Hantu Mayat Hidup Astro Ria & Astro Prima Episod: "Mayat Hidup" Ada Apa Dengan Durian Kamal TV1 Soffiya IlyasTV3 Santau Merasuk Hussin2012 Cinta Buat Emelda Aril Fatah Tanah Kubur (Musim 4) Amir Astro Oasis Episod: "Patung Kertas" Julia AmirTV3 2013 Surat Dari Langit Biru Heykal 2015 Bidadari Indra2019 Setelah Cinta Itu Pergi Idlan Bukan Cinta Aku Sam Adellea Sofea Ikram2020 Maaf Tak Indah Jai Pengantin Satu Malam Rasul Fadlan 2021 Rindu Awak Separuh Nyawa Aidil Astro Ria 2024 Pinjaman Syurga Ismail @ IsTV3 6 episod mini series 2025 Boleh Saya Bantu? 2 Nizam Pelakon jemputan; Episod 6

Telefilem
 Tahun Tajuk Watak Saluran TV Catatan  2008 Tak Sama Tapi Serupa  Kekasih Belinda TV3 Telefilem pertama 2009 Bisikan Subuh  Ariff Astro Ria Bonanza FaizalAstro Prima2010 Dollah Hapak Dollah Hapak Cinta D Butt  Danial Wira Padang Pasir  Tuan Razlan Panas Badrul TV2 2011 Keliru  Madi 2012 Tunggu Sekejap Adli TV12013 Nur Sarah  Danial Andai Itu Takdirnya  Firdaus2015 Talak  Badrul TV3 Aku, Dia dan C70  Amirul TVi 2018 Gerabak Cinta  Remy TV3 2020 Tuan Petri Saadong Raja Ahmad Astro Citra 2022 Nota Mazni TV2

Teater
 Tajuk Siti Di Alam Fantasi

Televisyen
 Tahun Tajuk Peranan Saluran TV  Catatan2012 Gen-X Pengacara TV1 3 Hari 2 Malam   TV9 Pakar Kejelitaan  TV3 2013 Betul ke Bohong? (Musim 4) Artis Jemputan Astro Warna Episod 1 2015–2016, 2024–kini Nasi Lemak Kopi O Pengacara TV9 2016  Pencetus Ummah (Musim 2) Astro Oasis mengacara bersama Ustaz Zulkefli Hamat

Siniar
 Tahun Tajuk Peranan Saluran  Catatan 2024 Studio Sembang Artis Jemputan YouTube Bersama Amelia Henderson

Iklan

 Celcom
 Brylcream
 Giant 
 Myeg.

Peragaan

 Malaysian International Fashion Show (MIFA)
 Lord's Tailor Fashion Show, Micheal Shoo Design Fashion Show (2009)
 KL Bollywood Fashion Show
 Converse Fashion Show (2008)

Anugerah dan pencalonan
 Tahun Anugerah Kategori Pencalonan Keputusan 2007/2008 <center>Hero Remaja Tempat ke-2  
 Top 5, Artis Baru Lelaki Popular, Anugerah Bintang Popular Berita Harian (ABPBH) 2008
 Top 5 Hot Guys (Fun, Fabulous, Fearless) - 2009

Rujukan

Pautan luar





Kategori:Kelahiran 1985
Kategori:Orang hidup
Kategori:Pelakon lelaki Malaysia
Kategori:Orang Malaysia berketurunan Arab
Kategori:Orang Malaysia berketurunan Siam
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kelantan
Kategori:Pelakon lelaki Malaysia abad ke-21
Kategori:Pelakon filem Malaysia
Kategori:Pelakon televisyen Malaysia
Kategori:Peragawan Malaysia
Kategori:Usahawan Malaysia
Kategori:Ahli perniagaan Malaysia
Kategori:Pengacara televisyen Malaysia
Kategori:Alumni Universiti Teknologi MARA
Kategori:Peserta Hero Remaja